Webinar: Serveis del DIH4CAT i l'AI Factory. Oportunitats per accelerar la innovació a la teva empresa
2026-07-07 10:00 - 11:00 (Europe/Madrid)
Per facilitar i promoure l’accés de les empreses i organitzacions membres de la Digital Catalonia Alliance (DC) a nous serveis i recursos amb enfocament en la intel·ligència artificial, impulsem un webinar on conèixer les oportunitats que oferiran el DIH4CAT i la AI Factory, dues iniciatives estratègiques alineades amb l’Estratègia Catalunya IA 2030 per impulsar la transformació digital del teixit empresarial català.
Durant la jornada es presentaran els serveis, capacitats i mecanismes de suport disponibles per a les empreses, així com les convocatòries d’ajuts previstes en el marc dels European Digital Innovation Hubs (EDIH) i altres iniciatives europees orientades a facilitar l’adopció de la IA.
Els fons disponibles són limitats i la preparació anticipada serà un factor determinant per accedir-hi amb garanties. Per aquest motiu, la sessió inclourà recomanacions pràctiques per preparar futures convocatòries i identificar les oportunitats més adequades per a cada organització. Un espai per establir connexions estratègiques que ajudin a transformar projectes en oportunitats reals de creixement.
També coneixerem els serveis, eines i recursos disponibles a través de l’AI Factory del BSC per impulsar l’adopció de la intel·ligència artificial en l’àmbit empresarial. Durant el webinar es mostraran les capacitats de supercomputació, les plataformes i recursos tecnològics disponibles, així com els serveis de suport expert, formació i acompanyament per al desenvolupament de projectes d’IA.

Programa
10:00 h – Benvinguda

Ana Moliner, directora de desenvolupament de negoci d’innovació i estratègia del Centre de recerca i innovació i2CAT

10:05 h – Estratègia Catalunya IA 2030

Sergi Masip, coordinador de l’Estratègia Catalunya IA 2030 de la Secretaria de Polítiques Digitals

10:10 h – Serveis i ajudes del DIH4CAT

Sandra Pérez, líder d’equip Indústria 4.0 d’ACCIÓ

10:35 h – Serveis i ajudes de l’AI Factory

Ayshah Jawaid Butt Khawaja, responsable sènior de comptes estratègics de l’AI Factory del BSC

11.00 h – Cloenda
